Gulbēre
Gulbēre (vanasti ka Gulbēris) on küla (skrajciems ehk hajaküla) Lätis Madona piirkonnas Liezēre vallas. Küla asub valla keskosas Gulbērise järve kaldal. Sinna jääb Gulbēre bussipeatus. Nüüdisaegne asula on kujunenud endisaegse Gulbērise mõisa (Gulbern) keskuse juurde. Gulbēre muinaskalmed on muinsusmälestistena kohaliku kaitse all. Aastal 2007 oli külas alla 10 elaniku.